Document ID: 32013R0142

IZVEDBENA UREDBA KOMISIJE (EU) št. 142/2013
z dne 19. februarja 2013
o spremembi Uredbe (ES) št. 2535/2001 glede podatkov, ki se nanašajo na organ za izdajo potrdil v Novi Zelandiji za izvoz mlečnih proizvodov
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1), zlasti člena 144(1) in člena 148(c) v povezavi s členom 4 Uredbe,
ob upoštevanju naslednjega:
(1)
V Prilogi XII Uredbe Komisije (ES) št. 2535/2001 z dne 14. decembra 2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot (2) so navedeni organi, odgovorni za izdajo potrdil IMA 1 („inward-monitoring arrangement“).
(2)
Nova Zelandija je Komisiji sporočila spremembo, veljavno od 1. marca 2013, imena in naslova organa za izdajo potrdil, ki je naveden v navedeni prilogi. V skladu s tem je treba posodobiti podatke, ki zadevajo organ za izdajo potrdil na Novi Zelandiji, naveden v Prilogi XII k navedeni uredbi.
(3)
Uredbo (ES) št. 2535/2001 bi bilo zato treba ustrezno spremeniti.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga XII k Uredbi (ES) št. 2535/2001 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se za potrdila IMA 1, izdana od 1. marca 2013.
Ta uredba je zavezujoča v celoti in se neposredno uporablja v vseh državah članicah.
V Bruslju, 19. februarja 2013

Labels: 3
17
18